News Update: Goldman Sachs คาดหุ้นจีนพุ่ง 20% หากเปิดประเทศเต็มรูปแบบ ไตรมาส 2 ปีหน้า แต่คนสูงวัยยังฉีดวัคซีนต่ำ ต้องปิดต่อหลายเดือน - FINNOMENA
Goldman Sachs คาดจีนปิดเมืองต่อไปอีกหลายเดือน เพราะคนสูงวัยยังฉีดวัคซีนต่ำ แต่คาดว่าจีนจะเปิดประเทศเต็มรูปแบบในไตรมาส 2 ของปีหน้า ซึ่งจะหนุนให้หุ้นพุ่งขึ้น 20%
8 พ.ย. 2565

Goldman Sachs คาดจีนปิดเมืองต่อไปอีกหลายเดือน เพราะคนสูงวัยยังฉีดวัคซีนต่ำ แต่คาดว่าจีนจะเปิดประเทศเต็มรูปแบบในไตรมาส 2 ของปีหน้า ซึ่งจะหนุนให้หุ้นพุ่งขึ้น 20%
สำนักข่าวอินโฟเควสท์รายงานว่า นักเศรษฐศาสตร์ของ Goldman Sachs นำโดยฮุ่ย ซาน ระบุเมื่อวันอาทิตย์ที่ผ่านมา (6 พ.ย.) ว่า ยังต้องรออีกหลายเดือนกว่าที่จีนจะเปิดเมืองอย่างเต็มรูปแบบ
เนื่องจากอัตราการฉีดวัคซีนป้องกันโรคโควิดในกลุ่มคนสูงอายุนั้นยังคงอยู่ในระดับต่ำ ขณะที่อัตราการเสียชีวิตจากโรคโควิด-19 ของผู้ที่ยังไม่ได้ฉีดวัคซีนก็อยู่ในระดับสูง
ขณะที่ทีมนักวิคราะห์ของ Goldman Sachs คาดว่า จีนจะเปิดเมืองอีกครั้งในไตรมาส 2 ของปีหน้า ซึ่งการเปิดเมืองถือเป็นข่าวดีสำหรับตลาดหุ้น โดยมองว่าการเปิดเมืองอย่างเต็มรูปแบบของจีนจะช่วยหนุนให้หุ้นจีนปรับตัวขึ้น 20%
พร้อมอ้างอิงถึงสัญญาณที่บ่งชี้ว่า รัฐบาลจีนอาจเตรียมการผ่อนคลายการบังคับใช้นโยบายโควิดเป็นศูนย์หลังเสร็จสิ้นการประชุมผู้นำครั้งสำคัญ โดยฐบาลจีนมีแนวโน้มที่จะยึดมั่นต่อนโยบายโควิดเป็นศูนย์จนกระทั่งเตรียมการทางการแพทย์ที่จำเป็นพร้อมแล้ว
ขณะที่ในสัปดาห์ที่ผ่านมา หุ้นจีนพุ่งทะยานขึ้นอย่างแข็งแกร่งโดยได้รับแรงหนุนจากกระแสข่าวบนโลกออนไลน์เกี่ยวกับแผนการเปิดประเทศอีกครั้ง หลังจากหุ้นทรุดตัวลงติดต่อกัน 4 เดือน โดย Goldman Sachs มองว่า การเพิ่มขึ้นของเที่ยวบินและการพัฒนาวัคซีนโควิด-19 ชนิดสูดดมนั้นเป็นอีกปัจจัยหนุน
Goldman Sachs ระบุว่า นักลงทุนจะเข้าซื้อขายล่วงหน้าประมาณ 1 เดือน ก่อนการเปิดประเทศ ซึ่งแรงผลักดันเชิงบวกดังกล่าวจะคงอยู่เป็นเวลา 2 – 3 เดือน
อ้างอิง:
https://www.ryt9.com/s/iq28/3371043 
https://www.ryt9.com/s/iq29/3371298
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Goldman Sachs
News Update
จีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA